سعاد محمد

سعاد محمد ( تل الخياط، لبنان، 2 فبراير 1926 - القاهره ، مصر ، 4 يوليه 2011 ) مغنيه مصريه اتعرفت بجمال الصوت من اب مصرى من ابو تيج فى محافظة اسيوط و ام لبنانيه. بدئت مشوارها الفنى بتقديم موشحات فى اذاعة دمشق و بعد كدا أتألقت فى القاهره و لحن ليها ملحنين مصريين كبار زى محمد القصبجى و زكريا احمد و رياض السنباطى. كانت عضوه فى نقابة الموسيقيين المصريين. شاركت فى فيلمين اولهم كان (فتاه من فلسطين) من بطولة واخراج محمود ذو الفقار و التانى كان سنة 1952 بعد كده ماشاركتش فى افلام لكن عملت اداء صوتى فى فيلم " (الشيماء) سنة 1972. اتوفت فى القاهره فى 4 يوليه 2011.

من أغانيها المشهوره (وحشتنى) و (يا حبيبى يا رسول الله) و (الله وعرفت تحب يا قلبى) و (هاتو الورق والقلم ياللى وحشتونى) و (مين فكرك) و (مين السبب فى الحب) و (فتح الهوا الشباك والنوم طار مني) و (ايه يا دنيا) و (أوعدك).

 ابتدت سعاد بانها تغنى الموشحات فى إذاعة دمشق فسافرت لحلب وهناك اتبناها فنيا الملحن محمد محسن
 سافرت للقاهرة و شاركت  فى فيلم فتاة من فلسطين و غنت اغانى فيلم شهيده العشق الإلهى ولفتت ليها الانظار.
 اتمنعت من دخول مصر لوقت طويل بس قرار المنع اتلغا سنة 1960 ساعة الوحده بين مصر و سوريا
 فيه ناس بتعتبر ان احسن حاجة غنتها سعاد هوه دور انا هويت وانتهيت من ألحان سيد درويش و ظهر جزء منه فى فيلم بمبة كشر
ورثة سيد درويش رفعو عليها قضيه و منعوها من أن تغنى اغانى من ألحان جدهم فاضطرت أنها تدفع ليهم تعويض.
 لحن لسعاد ملحنين كبار زى: محمد القصبجى - رياض السنباطى - ذكريا احمد -فريد الأطرش - محمد سلمان - كارم محمود - حليم الرومى - خالد الامير - محمد محسن و غيرهم.

 من أهم أغانيها 

 وحشتنى ( خالد الامير )
 يا ناسى ايامنا ( مين فكرك )
 مظلومه يا ناس ( محمد محسن )
 فتح الهوا شباك ( محمد القصبجى )
 أوعدك و آ نت بعيد ( محمد سلطان )
 مين السبب فى الحب القلب وللا العين
 غريبه و الزمن قاسى
 يا مجاهد فى سبيل الله 
 انا وحدى من ألحان رياض السنباطى

 افلامها 

 "فتاة من فلسطين"
 "أنا وحدي" من اخراج هنرى بركات
 اداء صوتى غنائى فى فيلم "الشيماء أخت الرسول" سنة 1972 وفيلم "بمبة كشر".

 شوف كمان 
شخصيات مصريه مشهوره

 لينكات برانيه 
 رحيل الفنانة المعروفة سعاد محمد بعد رحلة فنية عامرة بالعطاء...

200px|center

تصنيف:مواليد 1926
تصنيف:وفيات 2011
تصنيف:مغنيات مصريات
تصنيف:ممثلات مصريات
تصنيف:مصريين لبنانيين
تصنيف:اشخاص من محافظه اسيوط
تصنيف:ناس من ابوتيج